
	Comisia pentru agricultură, silvicultură, industrie alimentară şi servicii  specifice


	
	Bucureşti, 04.12.2013
Nr.4c-4/574


RAPORT 
asupra propunerii legislative  „Legea apiculturii” (Pl.x 148/2013)  

şi propunerii legislative „Legea apiculturii” (Pl.x 175/2013)  
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă „Legea apiculturii”, transmisă cu adresa nr.Pl.x  148 din 20 mai 2013 şi înregistrată cu nr.24/240/20.05.2013 şi propunerea legislativă „Legea apiculturii”, transmisă cu adresa nr. Pl.x 175 din 3 iunie 2013, înregistrată cu nr.24/263/04.06.2013.
La întocmirea raportului comun, Comisia a avut în vedere avizele favorabile ale Consiliului Legislativ (nr. 140/11.03.2013) şi Comisiei juridice, de disciplină şi imunităţi şi punctul de vedere al Guvernului de susţinere a propunerii legislative. 

Propunerea legislativă a fost respinsă de Senat, în şedinţa din 14 mai 2013, cu respectarea prevederilor articolului 76 alineatul (2) din Constituţia României, republicată. 

Camera Deputaţilor este Cameră decizională potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect reglementarea activităţii apicole, în scopul valorificării superioare a resurselor melifere şi a produselor apicole şi, totodată, asigurarea compatibilităţii legislaţiei naţionale cu reglementările europene în domeniu.   

Membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 20 noiembrie 2013. La lucrările comisiei au participat 35 de deputaţi, din numărul total de 37 membri ai acesteia.
La dezbateri a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, domnul Valentin Olimpiu Şoneriu, secretar de stat în cadrul Ministerului Agriculturii şi Dezvoltării Rurale. 

Având în vedere că propunerile legislative au acelaşi obiect de reglementare, membrii comisiei au hotărât întocmirea unui singur raport, conform prevederilor art.67 alin. (3) din Regulamentul Camerei Deputaţilor, republicat. 

În urma examinării propunerilor legislative şi a opiniilor exprimate de către membrii comisiei, s-a hotărât, în unanimitate, să se supună plenului Camerei Deputaţilor adoptarea propunerii legislative „Legea apiculturii” (Pl.x 148/2013), cu amendamente admise prevăzute în prezentul raport şi respingerea propunerii legislative „Legea apiculturii” (Pl.x 175/2013).
Prin conţinutul său normativ, proiectul de lege se încadrează în categoria legilor ordinare. 

SECRETAR, 







                        

   

 



Nini SĂPUNARU 






Costel ŞOPTICĂ



                            
                 Consilier, Anton Păştinaru 

    Consilier, Florentin Oancea
AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text iniţial
	Text propus de Comisie

(autorul amendamentului)
	Motivarea amendamentelor

	0
	2
	3
	4

	1. 
	LEGEA APICULTURII

	Nemodificat 
	

	2. 
	CAPITOLUL I

 Dispoziţii generale

	Nemodificat 
	

	3. 
	Art. 1. -  (1) Obiectul prezentei legi îl constituie crearea cadrului legal privind reglementarea activităţii apicole în scopul protejării albinelor.

 (2) Creşterea albinelor este o îndeletnicire tradiţională a populaţiei şi constituie, prin rolul său economic, ecologic şi social, o parte a avuţiei naţionale.
	Nemodificat 
	

	4. 
	Art. 2. - Statul român sprijină activitatea apicolă, în scopul protejării albinelor, creşterii numărului şi producţiei familiilor de albine, al valorificării superioare a resurselor melifere şi a produselor apicole, conservării biodiversităţii.
	       Art. 2. - Activitatea în apicultură poate fi practicată de orice persoană fizică sau juridică ale cărei familii de albine sunt înscrise în Registrul agricol, înregistrate/autorizate la Direcţia sanitar-veterinară şi pentru siguranţa alimentelor judeţeană, respectiv a municipiului Bucureşti, deţine carnetul de stupină, şi are familiile de albine identificate în sistemul unitar de identificare a stupinelor şi stupilor.

Autor: Comisia pentru agricultură
	

	5. 
	
	      Art. 3. - Apicultorii organizaţi în forme asociative pot beneficia de sprijin financiar pentru înfiinţarea, dezvoltarea şi modernizarea stupinelor prin accesarea măsurilor prevăzute în programele naţionale sau europene destinate acestui sector.

Autor: Comisia pentru agricultură
	

	6. 
	
	    Art. 4. -  Apicultorii pot participa la programe de formare profesională organizate de către Agenţia Naţională pentru Ameliorare şi Reproducţie în Zootehnie „Prof. Dr. G. K. Constantinescu” sau de alţi furnizori de formare profesională autorizaţi, în condiţiile legii.

Autor: Comisia pentru agricultură
	

	7. 
	Art. 3. - În înţelesul prezentei legi, termenii şi expresiile de mai jos au următoarele semnificaţii:

a) apicultura - ramură agricolă din sectorul zootehnic ce cuprinde activitatea de creştere, exploatare, înmulţire şi ameliorare şi a albinelor melifere; ştiinţa care se ocupă cu creşterea şi îngrijirea raţională a albinelor, în scopul obţinerii şi  folosirii produselor apicole şi polenizării florei entomofile; 

b) produse apicole - sunt produsele obţinute de la familia de albine ca rezultat al activităţii acesteia, sub denumirea de miere, polen, păstură, lăptişor de matcă, apilarnil, ceară, propolis, venin de albine;

c) material biologic apicol – orice material biologic provenit din familia de albine care poate fi utilizat pentru reproducţie şi selecţie, pentru activităţi apicole sau pentru comercializare;

d) apicultor - persoană care deţine, creşte şi/sau exploatează familii de albine;

e) stup - echipament apicol, asamblat, care adăposteşte familia de albine în perioada de creştere şi exploatare şi este utilizat atât în stupăritul staţionar cât şi în stupăritul pastoral;

f) familie de albine/colonie de albine - unitatea biologică alcătuită din albine lucrătoare, matcă, trântori, faguri pentru dezvoltare şi depozitarea hranei, care se află într-un stup;

g) roi artificial pe faguri - unitatea biologică alcătuită din rame cu faguri, în general 3 – 5, cu puiet în toate stadiile de dezvoltare şi provizii de hrană, albina de pe rame şi o matcă împerecheată;

h) roi la pachet - unitatea biologică alcătuită în general din 1 – 1,5 kg albină tânără însoţită de o matcă împerecheată şi care nu cuprinde faguri; 

i) matcă/regină - singurul individ femel din familia de albine cu organe reproducătoare complet dezvoltate, capabilă să se împerecheze şi să depună ouă fecundate;

j) trântor - individul mascul din familia de albine apt pentru împerechere cu matca;

k) stupină/exploataţie apicolă - totalitatea familiilor de albine deţinute de o persoană care poate fi amplasată pe o singură vatră sau pe mai multe vetre, în număr variabil. O stupină/exploataţie apicolă poate cuprinde echipamente specifice, utilaje şi construcţii  necesare pentru desfăşurarea activităţii apicole;

l) vatră de stupină – locul/suprafaţa de teren pentru amplasarea unei stupine, în sistem staţionar, permanentă sau în sistem pastoral, temporară; astfel, vatra poate fi permanentă dacă stupii sunt amplasaţi în acelaşi loc pe toată perioada anului sau cel puţin pe perioada iernării, sau temporară atunci când stupii sunt transportaţi şi amplasaţi pe o perioadă limitată de timp în vederea valorificării unui cules;

m) stupărit staţionar  – sistem de întreţinere şi exploatare a familiilor de albine pe aceeaşi vatră pe toată perioada anului;

n)  stupărit pastoral/transhumanţă – sistem de întreţinere şi exploatare a familiilor de albine care include deplasarea acestora, pe vetre temporare, pentru valorificarea unor culesuri sau pentru polenizare dirijată;

o) plante entomofile sau floră entomofilă - plante ce sunt polenizate cu ajutorul insectelor, inclusiv al albinelor;

p) polenizarea plantelor – este procesul prin care polenul este transferat din sacii polinici ai anterelor pe stigmatul pistilului, proces prin care se asigură fecundarea plantelor. Polenizarea entomofilă, dirijată, cu albine, se realizează în scopul sporirii producţiei de seminţe, fructe şi legume; 

q) bază meliferă - totalitatea plantelor din flora spontană şi cultivată, care sunt cercetate de albinele melifere pentru polen, nectar sau mană;

r) rasă de albine - populaţia de familii de albine de origine comună suficient de numeroasă pentru creşterea „în sine”, care are un genofond comun şi posedă anumite particularităţi fenotipice, adaptată condiţiilor pedoclimatice şi florei melifere din zona respectivă;

s) familie de albine de elită - familii de albine de rasă pură, cu performanţe superioare selecţionate, ca urmare a aplicării unui program de ameliorare specific şi care transmit constant, prin descendenţă, însuşirile respective;

ş) stupină de elită - stupină autorizată de autoritatea competentă în domeniu, respectiv Agenţia Naţională pentru Ameliorare şi Reproducţie în Zootehnie „Prof.dr.G.K. Constantinescu” în creşterea familiilor de albine de elită şi producerea de material biologic selecţionat;

t) stupină de multiplicare - stupină autorizată de autoritatea competentă în domeniu, respectiv Agenţia Naţională pentru Ameliorare şi Reproducţie în Zootehnie „Prof.dr.G.K. Constantinescu” pentru multiplicarea materialul genetic provenit de la familii de albine cu performanţe superioare, de rasă pură, din stupina de elită, conform programului de ameliorare la albine;

ţ) carnetul de stupină - document elaborat de forma asociativă şi aprobat de Autoritatea Naţională Sanitară Veterinară şi pentru Siguranţa Alimentelor care conţine informaţii cu privire la mişcarea efectivului, starea de sănătate şi întreţinere a fiecărei familii de albine, tratamentele efectuate, deplasările în pastoral, precum şi alte operaţiuni din domeniul apicol.
	Art. 5. – partea introductivă – Nemodificată 
a) apicultura - ramură agricolă din sectorul zootehnic ce cuprinde activitatea de creştere, exploatare, înmulţire şi ameliorare a albinelor melifere; ştiinţa care se ocupă cu creşterea şi îngrijirea raţională a albinelor, în scopul obţinerii şi  folosirii produselor apicole şi polenizării florei entomofile; 

 b) – Nemodificată 
c) – Nemodificată 

d) – Nemodificată 

e) – Nemodificată 

f) familie de albine/colonie de albine – unitate biologică alcătuită din albine lucrătoare, matcă, trântori, faguri pentru dezvoltarea şi depozitarea hranei, care se află într-un stup;

g) roi artificial pe faguri - unitate biologică alcătuită din rame cu faguri, în general 3 – 5, cu puiet în toate stadiile de dezvoltare şi provizii de hrană, albina de pe rame şi o matcă împerecheată;

h) roi la pachet - unitate biologică alcătuită în general din 1 – 1,5 kg albină tânără însoţită de o matcă împerecheată şi care nu cuprinde faguri; 

i)– Nemodificată 

j)  trântor - individ mascul din familia de albine apt pentru împerechere cu matca;

k) – Nemodificată 
l) vatră de stupină – locul/suprafaţa de teren pentru amplasarea unei stupine, în sistem staţionar, permanentă sau în sistem pastoral ori temporară. Vatra poate fi permanentă dacă stupii sunt amplasaţi în acelaşi loc pe toată perioada anului sau cel puţin pe perioada iernării, sau temporară atunci când stupii sunt transportaţi şi amplasaţi pe o perioadă limitată de timp în vederea valorificării unui cules;

m) – Nemodificată 

n) – Nemodificată 

o) – Nemodificată 

p) polenizarea plantelor – proces prin care polenul este transferat din sacii polinici ai anterelor pe stigmatul pistilului, proces prin care se asigură fecundarea plantelor. Polenizarea entomofilă, dirijată, cu albine, se realizează în scopul sporirii producţiei de seminţe, fructe şi legume; 

q) – Nemodificată 

r) rasă de albine - populaţie de familii de albine de origine comună suficient de numeroasă pentru creşterea „în sine”, care are un genofond comun şi posedă anumite particularităţi fenotipice, adaptată condiţiilor pedoclimatice şi florei melifere din zona respectivă;

s) familie de albine de elită - familie de albine de rasă pură, cu performanţe superioare selecţionate, ca urmare a aplicării unui program de ameliorare specific şi care transmite constant, prin descendenţă, însuşirile respective;

ş) – Nemodificată 

t) stupină de multiplicare - stupină autorizată de autoritatea competentă în domeniu, respectiv Agenţia Naţională pentru Ameliorare şi Reproducţie în Zootehnie „Prof.dr.G.K. Constantinescu” pentru multiplicarea materialului genetic provenit de la familii de albine cu performanţe superioare, de rasă pură, din stupina de elită, conform programului de ameliorare la albine;

ţ) carnet de stupină - document elaborat de forma asociativă şi aprobat de Autoritatea Naţională Sanitară Veterinară şi pentru Siguranţa Alimentelor care conţine informaţii cu privire la mişcarea efectivului, starea de sănătate şi întreţinere a fiecărei familii de albine, tratamentele efectuate, deplasările în pastoral, precum şi alte operaţiuni din domeniul apicol.
   u) valoare de piaţă - preţul pe care apicultorul îl poate obţine prin vânzarea familiilor de albine şi a producţiei de miere obţinută în urma culesului.

Autor: Deputat PNL – Nini Săpunaru 
	Prin renumerotare. 
Pentru corectitudinea redactării.

Pentru corectitudinea exprimării.

Pentru corectitudinea exprimării.

Pentru corectitudinea redactării.



	8. 
	CAPITOLUL II

 Conservarea, dezvoltarea şi valorificarea fondului melifer
	CAPITOLUL II
Ameliorarea raselor de albine
	

	9. 
	Art. 4. - Statul roman prin ministerele de resort contribuie, prin măsuri adecvate, la îmbunătăţirea bazei melifere în cadrul fondului funciar si asigură protejarea resurselor melifere din cadrul fondului forestier naţional.
	      Art. 6. -  (1) Ameliorarea raselor de albine se realizează prin programe de ameliorare întocmite de organizaţiile şi asociaţiile acreditate de Agenţia Naţională pentru Ameliorare şi Reproducţie în Zootehnie „Prof.Dr.G.K.Constantinescu” pentru înfiinţarea şi menţinerea evidenţelor genealogice, respectiv registre genealogice.
        (2) În termen de 90 de zile de la data intrării  în  vigoare  a  prezentei legi, Agenţia Naţională pentru Ameliorare  şi Reproducţie în Zootehnie „Prof.Dr.G.K. Constantinescu” va elabora manualul de proceduri pentru acreditarea organizaţiilor şi asociaţiilor crescătorilor de albine care înfiinţează şi menţin evidenţe genealogice, respectiv registre genealogice, care se aprobă prin decizia directorului general al Agenţiei Naţionale  pentru Ameliorare şi Reproducţie  în Zootehnie „Prof.Dr.G.K. Constantinescu”
Autor: Comisia pentru agricultură
	Prin renumerotare. 

	10. 
	
	      Art. 7. - Agenţia Naţională pentru Ameliorare şi Reproducţie în Zootehnie „Prof.Dr.G.K.Constantinescu” elaborează metodologia privind realizarea şi omologarea de noi creaţii biologice – rase, linii şi hibrizi, care se aprobă prin ordin al ministrului agriculturii si dezvoltării rurale.

Autor: Comisia pentru agricultură
	

	11. 
	Art. 5. – În scopul îmbunătăţirii resurselor melifere, autorităţile administraţiei publice locale vor folosi cu prioritate pe terenurile pe care le au în administrare, la plantarea terenurilor improprii pentru agricultură, a râpelor, a marginilor de drumuri, a spaţiilor verzi, arbori, arbuşti şi alte plante ornamentale care prezintă şi interes pentru apicultura.
	Art. 8. – În scopul îmbunătăţirii resurselor melifere, autorităţile administraţiei publice locale vor folosi cu prioritate terenurile pe care le au în administrare, la plantarea terenurilor improprii pentru agricultură, a râpelor, a marginilor de drumuri, a spaţiilor verzi, arbori, arbuşti şi alte plante ornamentale care prezintă şi interes pentru apicultura.
Autor: Comisia pentru agricultură
	Prin renumerotare. 

	12. 
	Art. 6. - Apicultorii care amplasează stupine în pastoral sau la iernat sunt obligaţi să anunţe autorităţile administraţiei publice locale, în a căror rază teritorială se află, locul, perioada, numărul familiilor de albine, precum şi adresa deţinătorului de stupi, asigurând evidenţa acestora dar şi protecţia familiilor de albine împotriva tratamentelor fitosanitare.
	Art. 9. – Nemodificat 
	Prin renumerotare. 

	13. 
	Art. 7. -  (1) Polenizarea dirijată a culturilor agricole entomofile cu ajutorul albinelor se realizează pe bază de contracte încheiate între proprietarii familiilor de albine şi deţinătorii de culturi.

(2)  Costurile prestaţiei de polenizare se stabilesc prin negociere între părţi.
	Art. 10. – Nemodificat 
    
	Prin renumerotare. 

	14. 
	Art. 8. – (1) Autorităţile administraţiei publice locale, precum şi regiile autonome, cu profil agricol sau silvic, ca urmare a cererilor depuse de apicultori, vor asigura acestora vetre de stupină temporare sau permanente, pe baza autorizaţiei eliberate de către Comisia de bază meliferă şi stupărit pastoral. Alocarea acestor vetre de stupină se face gratuit pentru terenurile ce aparţin fondului de stat. 

(2) Vetrele de stupină pot fi atribuite în judeţul de domiciliu al apicultorului sau în alte judeţe.

(3) Suprafeţele de teren atribuite pentru vatră de stupină se acordă în funcţie de mărimea stupinei, în locuri accesibile mijloacelor de transport, şi nu vor fi mai mici de 5 m2 pentru fiecare familie de albine si 50 m2 pentru pavilioane.

(4) Durata atribuirii şi condiţiile de folosire a acestor terenuri, precum şi obligaţiile părţilor se stabilesc prin contracte care se încheie între beneficiari şi deţinătorii terenurilor.


	    Art. 11. – (1) Autorităţile administraţiei publice locale, precum şi administratorii terenurilor agricole sau silvice vor asigura apicultorilor vetre de stupină temporare sau permanente, pe baza cererii depuse de către aceştia la consiliul local. 

(2) – Nemodificat 
(3) Suprafeţele de teren atribuite gratuit de către autorităţile administraţiei publice locale, precum şi de administratorii terenurilor agricole sau silvice pentru vatră de stupină se acordă în funcţie de mărimea stupinei, în locuri accesibile mijloacelor de transport, şi nu vor fi mai mici de 5 m2 pentru fiecare familie de albine şi 50 m2 pentru pavilioane.

        (4) – Nemodificat 
Autor: Deputat PNL – Ioan Cristian Chirteş 
	Prin renumerotare. 

	15. 
	
	   Art. 12. -  (1) Până la data de 1 martie a fiecărui an, consiliile locale, precum şi administratorii terenurilor agricole sau silvice, inventariază atât suprafeţele de teren aflate în domeniul public sau privat al statului care se acordă apicultorilor pentru amplasarea vetrei de stupină cât şi baza meliferă existentă pe teritoriul acestora în vederea comunicării şi repartizării suprafeţelor melifere către apicultorii care doresc să se deplaseze în pastoral.

      (2) Până la data de 15 martie a fiecărui an, Ministerul Agriculturii şi Dezvoltării Rurale  solicită, în scris, de la consiliile locale, precum şi de la administratorii terenurilor agricole sau silvice, suprafeţele de teren inventariate în vederea informării apicultorilor care doresc să se deplaseze în pastoral.

      (3) În vederea repartizării suprafeţelor melifere prevăzute la alin. (1) apicultorul, direct sau prin intermediul formei asociative, depune/transmite o cerere la consiliul local, sau la administratorii terenurilor agricole sau silvice.

      (4) Consiliile locale sau administratorii terenurilor agricole sau silvice, după înregistrarea şi centralizarea cererilor, soluţionează mai întâi solicitările apicultorilor domiciliaţi în localităţile aflate în raza acestora, iar excedentul îl repartizează celorlalţi apicultori solicitanţi din alte localităţi/judeţe.
      (5) În maximum 24 de ore de la instalarea vetrei de stupină, apicultorul îşi amplasează panoul de identificare a stupinei şi comunică, în scris, consiliului local sau administratorilor terenurilor agricole sau silvice pe raza căruia îşi deplasează stupii în pastoral menţionând locul de amplasare a stupilor, perioada de timp, numărul familiilor de albine, precum şi datele de contact pentru a putea fi înştiinţat, la timp, în cazul aplicării unor tratamente cu substanţe chimice la culturile agricole.

     (6) Pe panoul de identificare vor fi trecute următoarele date: numele proprietarului, adresa, telefonul, numărul de stupi pe vatră şi numărul de înregistrare la Direcţia sanitar-veterinară şi pentru siguranţa alimentelor judeţeană, respectiv a municipiului Bucureşti.
Autor: Comisia pentru agricultură

      (7) Amplasarea familiilor de albine se poate face şi pe terenuri proprietate privată a persoanelor fizice şi/sau juridice, cu acordul proprietarului, în condiţiile prezentei legi. 

Autor: Deputat PDL – Tinel Gheorghe  
	

	16. 
	Art. 9. – (1) Amplasarea familiilor de albine pe terenurile deţinute de apicultori, cu orice titlu, se face la o distanţă de cel puţin 5 m faţă de căile ferate, drumurile publice sau hotarele proprietăţilor din domeniul public sau domeniul privat, intravilan sau extravilan.

(2) Dacă distanţa faţă de obiectivele prevăzute la alin. (1) este mai mică de 5 m, familiile de albine trebuie să fie despărţite de acestea printr-un gard, zid, plasă ori alt obstacol prin care albinele să nu poată pătrunde în zbor, cu o înălţime minimă de 2 m, măsurată de la nivelul solului, şi care să continue pe aceeaşi linie încă 2 m dincolo de stupii amplasaţi la extremităţile stupinei.

(3) Numărul familiilor de albine amplasate pe teren, conform obligaţiilor prevăzute la alin. (1) şi (2), nu este limitat.

(4) Apicultorii sunt obligaţi să respecte distanţa dintre stupine de minimum 100 m la masivele melifere din păduri, de minimum 300 m la culturile agricole şi să nu amplaseze stupina pe direcţia de zbor a albinelor aparţinând altor stupine sau să amplaseze stupina între alte stupine şi sursa de cules.
	Art. 13. – Nemodificat 
	Prin renumerotare.

	17. 
	Art. 10. - Apicultorii sunt obligaţi să respecte normele sanitar-veterinare privind diagnosticarea şi tratamentul familiilor de albine bolnave.
	Art. 14. – Nemodificat 
	Prin renumerotare. 

	18. 
	Art. 11. - Apicultorii împreună cu formele asociative şi autorităţile administraţiei publice locale asigură măsurile necesare pentru prevenirea intoxicaţiilor la albine, ca urmare a acţiunilor de combatere a bolilor şi dăunătorilor din culturile agricole, vitipomicole, din fondul forestier etc, potrivit reglementărilor legale în vigoare.
	     Art. 15. - (1) Pentru prevenirea intoxicaţiilor la albine deţinătorii de suprafeţe agricole şi silvice care efectuează tratamente chimice la culturile agricole şi silvice pe care le deţin sunt obligaţi să anunţe, în scris, consiliilor locale cu cel puţin 48 de ore înainte de efectuarea tratamentului, precum şi denumirea produsului folosit.
        (2) Consiliile locale, precum şi administratorii terenurilor agricole sau silvice trebuie să anunţe, în scris sau telefonic, apicultorii care au vatră de stupină staţionară/permanentă sau temporară/pastorală, cu cel puţin 24 de ore înaintea efectuării de către deţinătorii de terenuri agricole sau silvice a tratamentelor cu substanţe chimice în vederea prevenirii intoxicaţiilor la albine. 

       (3) În cazul în care apicultorul, prin nerespectarea de către deţinătorul de suprafeţe agricole şi silvice a prevederilor alin. (1) înregistrează mortalităţi la familiile de albine, consiliul local şi administratorii terenurilor agricole sau silvice, în baza documentului sanitar-veterinar de constatare a cauzelor mortalităţii, întocmesc un proces verbal de evaluare a pagubelor şi stabilesc cuantumul despăgubirilor care se acordă apicultorului de către deţinătorii de suprafeţe agricole sau silvice, la valoarea de piaţă a familiilor de albine şi a producţiei de miere care ar fi trebuit obţinută în urma culesului.

Autor: Comisia pentru agricultură
	Prin renumerotare. 

	19. 
	Art. 12. – (1) Prin derogare de la prevederile art. 263 din Legea nr. 571/2003 privind Codul fiscal, cu modificările şi completările ulterioare, mijloacele de transport autopropulsate înregistrate în circulaţie, care efectuează transportul stupilor în pastoral, sunt scutite de plata taxei asupra mijloacelor de transport. 

(2) Mijloacele de transport, prevăzute la alin. (1), nu vor avea în dotare tahografe.
	Art. 16. – (1) Prin derogare de la prevederile art. 263 din Legea nr. 571/2003 privind Codul fiscal, cu modificările şi completările ulterioare, mijloacele de transport autopropulsate înregistrate în circulaţie, care efectuează transportul stupilor în pastoral, sunt scutite de plata taxei asupra mijloacelor de transport. 

        (2) Prevederile alin. (1) intră în vigoare în termen de 30 de zile de la data publicării prezentei legi. 
Autor: Comisia pentru agricultură
	Prin renumerotare. 

	20. 
	           Art 13. -  Pentru protecţia materialului biologic autohton – Apis mellifera carpatica, introducerea de material biologic din afara ţării trebuie sa fie avizată de Ministerul Agriculturii şi Dezvoltării Rurale, Agenţia Naţională pentru Ameliorare şi Reproducţie în Zootehnie „Prof.dr.G.K. Constantinescu”, Autoritatea Naţională Sanitară Veterinară şi pentru Siguranţa Alimentelor şi asociaţiile apicole reprezentative din România.
	    Art. 13. - Se elimină

Autor: Comisia pentru agricultură
	Regulamentul nr. 1044/2013 al Comisiei din 25 octombrie 2013 de modificare a anexei IV la Regulamentul (UE) nr. 206/2010 în ceea ce privește modelul de certificat sanitar-veterinar pentru transporturile de mătci de albine și de mătci de bondari

	21. 
	Art. 14. – (1) Având în vedere importanţa deosebită pe care o are baza meliferă naţională pentru apicultură şi producţiile realizate, organizarea activităţii de stupărit pastoral reprezintă o prioritate. 

(2) Regulamentul privind organizarea stupăritului pastoral în România este prevăzut în anexa care face parte integrantă din prezenta lege. 
	Art. 17. –  Având în vedere importanţa deosebită pe care o are baza meliferă naţională pentru apicultură şi producţiile realizate, organizarea activităţii de stupărit pastoral reprezintă o prioritate pentru Consiliul local, precum şi pentru administratorii terenurilor agricole sau silvice. 

      Se elimină

Autor:  Comisia pentru agricultură
	Prin renumerotare. 

	22. 
	CAPITOLUL III 

Dispoziţii finale
	Nemodificat 
	

	23. 
	Art. 15. -  (1) Constituie contravenţii următoarele fapte, dacă nu sunt săvârşite în astfel de condiţii încât, potrivit legii penale, să constituie infracţiuni, şi se sancţionează după cum urmează:

a) cu amendă de 100 lei, în cazul neanunţării de către apicultor a unităţii administrativ-teritoriale în maximum 24 de ore de la instalarea stupinei pe vatră pe raza căruia se deplasează cu stupii în pastoral;

b) cu amendă de 200 lei, în cazul nerespectării de către apicultor a distanţelor dintre stupine la masivele melifere din fondul forestier sau la culturi agricole;

c) cu amendă de 200 lei, în cazul nerespectării distanţei de minimum 5 m faţă de obiectivele prevăzute la art. 9 alin. (1);

d) cu amendă de 200 lei, în cazul nerespectării prevederilor art.9 alin. (4).


(2) Constatarea contravenţiilor şi aplicarea sancţiunilor se fac de către primar sau primarul general al municipiului Bucureşti sau alte organe abilitate.


(3) Contravenientul are posibilitatea achitării în termen de 48 de ore a jumătate din cuantumul amenzii aplicate.

(4) Sunt exceptaţi de la sancţiunile prevăzute la alin. (1)  apicultorii care practică apicultură staţionară doar pentru consum propriu.
	   Art. 18. - (1) Constituie contravenţii următoarele fapte, dacă nu sunt săvârşite în astfel de condiţii încât, potrivit legii penale, să constituie infracţiuni, şi se sancţionează după cum urmează:

       a) avertisment sau amendă de la 25 la 50 lei, în cazul nedeţinerii carnetului de stupină;
      b) avertisment sau amendă între 50 - 75 lei, în cazul necompletării carnetului de stupină;
       c) avertisment sau amendă de la 50 la 100 lei, în cazul neidentificării stupilor de către apicultor la formele asociative de profil legal constituite, conform legislaţiei în domeniu;
       d) avertisment sau amendă de la 100 la 150 lei, în cazul neidentificării stupilor de către formele asociative de profil legal constituite, conform legislaţiei în domeniu; 

        e) avertisment sau amendă de la 50 la 100 lei, în cazul lipsei panoului de identificare la stupinele deplasate în pastoral;

        f) cu amendă de la 100 la 150 lei, în cazul vânzării materialului biologic apicol de elită şi multiplicare neautorizat;

       g) cu amendă de la 50 la 100 lei, în cazul neanunţării de către apicultor a consiliului local şi a administratorilor terenurilor agricole sau silvice în maximum 24 de ore de la instalarea stupinei pe vatră pe raza căruia se deplasează cu stupii în pastoral;

       h) cu amendă de la 100 la 150 lei, în cazul nerespectării de către apicultor a distanţelor dintre stupine la masivele melifere din păduri;

       i) cu amendă de la 100 la 150 lei, în cazul nerespectării de către apicultor a distanţelor dintre stupine la culturile agricole;

       j) cu amendă de la 100 la 150 lei, în cazul amplasării de către apicultor a stupinei pe direcţia de zbor a albinelor aparţinând altor stupine sau amplasării stupinei între alte stupine şi sursa de cules;

        k) cu amendă de la 500 la 1.000 lei, în cazul nerespectării prevederilor art. 15 alin.(1) şi (2) cât şi acordarea de despăgubiri apicultorului pentru daunele create;

     l) cu amendă de la 100 la 150 lei, în cazul nerespectării prevederilor art.13 alin.(1) şi (2).

       (2) Constatarea contravenţiilor şi aplicarea sancţiunilor se fac de către:

       a) persoane împuternicite de primar sau primarul general al municipiului Bucureşti pentru contravenţiile prevăzute la alin.(1) lit.  g), i) - l); 

        b) persoane împuternicite din cadrul Autorităţii Naţionale Sanitare Veterinare şi pentru Siguranţa Alimentelor pentru contravenţiile prevăzute la alin.(1) lit.a);

        c) persoane împuternicite din cadrul Agenţiei Naţionale pentru Ameliorare şi Reproducţie în Zootehnie „Prof.Dr.G.K Constantinescu” pentru contravenţiile prevăzute  la  alin. (1)  lit. b) - f).

          d) structurile teritoriale de regim silvic pentru contravenţiile prevăzute la alin. (1) lit. g) şi h). 

       (3) Contravenientul poate achita, în cel mult 48 de ore de la data încheierii sau, după caz, de la data comunicării procesului-verbal de constatare a contravenţiei,  jumătate din minimul amenzii, agentul constatator făcând menţiune despre această posibilitate în procesul-verbal.
Autor:  Comisia pentru agricultură
	Prin renumerotare. 

	24. 
	Art. 16. - Prevederile prezentei legi referitoare la contravenţii se completează cu cele ale Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.
	      Art. 19. - Prevederile prezentei legi referitoare la contravenţii se completează cu cele ale Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.
	Pin renumerotare.

	25. 
	Art. 17.  - Prevederile art. 12 intră în vigoare în termen de 30 de zile de la data intrării în vigoare a prezentei legi.
	      Se elimină. 
Autor:  Comisia pentru agricultură
	Prin renumerotare.

	26. 
	-------------
	Anexa se elimină. 
	

	27. 
	Art. 18. - La data intrării în vigoare a prezentei legi, Legea apiculturii nr. 89/1998, republicată, în Monitorul Oficial al României, Partea I, nr.549 din 5 august 2010, se abrogă.
	  Art. 20. – Nemodificat 
	Prin renumerotare. 

